EESTI ADVOKATUURI JUHATUS

ISTUNGI PROTOKOLL

24. jaanuar 2012. a nr 2

Tallinn

**Riigi õigusabi advokaatide määramisest TsMS § 535 alusel**

Arvestades TsMS § 535 (isikule esindaja määramine kinnisesse asutusse paigutamise menetluses) alusel isikule riigi õigusabi korras esindaja määramise eripära, on kohtunikega kokku lepitud põhimõttes, et üheks päevaks ei esitata kohtu poolt üle kolme taotluse advokaadi määramiseks, kuid arvestades, et taotlused esitatakse viisil, et reeglina ei oleks ühes päevas üle 3 riigi õigusabi asja advokaadi kohta, erandina kuni 5 asja. Korralise järelevalve käigus on ilmnenud, et on esinenud juhtumeid, kus ühel päeval on üks advokaat esindanud aga kuni 10 õigusabi saajat.

Advokatuuri juhatus ei pea kujunenud olukorda mõistlikuks, kuivõrd sellisel juhul ning eriti nimetatud asjades võib kannatada õigusabi kvaliteet. Taoliste olukordade vältimiseks ning võttes arvesse õigusabi saajate õigustatud ootusi õigusabi kvaliteedile, leiab juhatus, et advokaat, kui ta on nimetatud esindajaks TsMS § 535 alusel, ei tohiks esindada samal päeval rohkem kui kolme, maksimaalselt viite õigusabi saajat ning peab ise mõistlikult jälgima nimetatud põhimõttest kinnipidamist.

Juhatus

**O T S U S T A S:**

**Edastada eeltoodud põhimõte teadmiseks riigi õigusabi osutavatele advokaatidele.**